Stanislav Lobotka

Stanislav Lobotka (s. 25. marraskuuta 1994 Trenčín, Slovakia) on slovakialainen jalkapalloilija, pelipaikaltaan keskikenttä. Hän edustaa italialaista Napolia ja Slovakian maajoukkuetta. Napolissa hän on kerran voittanut Serie A:n mestaruuden ja Coppa Italian. 
Lobotka on AS Trencinin kasvatti ja hän teki debyyttinsä joukkueessa maaliskuussa 2012. Heinäkuussa 2013 hän siirtyi yhden kauden lainalle Ajaxin nuorisoakatemiaan eli Jong Ajaxiin. Elokuussa 2015 Tanskaan Nordsjaellandiin. Kahden vuoden jälkeen hän siirtyi Espanjaan Celta Vigoon. Tammikuussa 2020 hän siirtyi nykyiseen seuraansa, Napoliin.
Lobotka edusti nuorempana monia Slovakian juniorimaajoukkueita ja hän oli Slovakian mukana muun muassa alle 21-vuotiaiden Euroopan-mestaruuskisoissa 2017. Debyyttinsä A-maajoukkueessa hän teki marraskuussa 2016, ja hän on pelannut Euroopan-mestaruuskilpailuissa 2021 ja 2024.
Seurajoukkueura.
AS Trencin.
Lobotka aloitti uransa AS Trencinissa ja teki debyyttinsä joukkueessa maaliskuussa 2012 Slovakian pääsarjan ottelussa Dukla Banská Bystricaa vastaan. Hän pelasi loppukaudella neljä muuta Slovakian pääsarjan ottelua. Ensimmäistä kertaa kaudella 2012–2013 hän pelasi Slovakian pääsarjan ensimmäisessä ottelussa FC Nitraa vastaan. Koko kaudella hän pelasi 31 Slovakian pääsarjan ottelussa ja viimeisteli kaksi maalia.
Jong Ajax.
Lobotka lainattiin Ajaxin nuorisoakatemiaan kaudeksi 2013–2014 ja hän teki debyyttinsä siellä tullen kentälle nykyisen Fulham-puolustajan, Kenny Teten tilalle Eerste divisien eli Alankomaiden toiseksi korkeimman sarjatason ottelussa TOP Ossia vastaan. Hän teki kaudella 30 ottelussa kolme maalia, muun muassa maalin PSV Eindhovenin juniorijoukkuetta vastaan.
2014–2015.
Kaudella 2014–2015 Lobotka teki 32 sarjaottelussa yhden maalin ja hän myös voitti Slovakian mestaruuden ja cupin.
FC Nordsjælland.
Elokuussa 2015 Lobotka siirtyi tanskalaiseen Nordsjaellandiin 500 000 euron siirtokorvauksella. Hän teki ensiesiintymisensä elokuussa 2015 Tanskan Superliigassa ottelussa Brondbya vastaan. Hän pelasi kaudella kaikki sarjan ottelut lukuun ottamatta yhtä ottelua toukokuussa 2016, jolloin vastassa oli taas Brondby.
Celta Vigo.
Heinäkuussa 2017 Lobotka siirtyi Espanjaan Celta Vigoon viiden miljoonan euron siirtokorvauksella. Joukkueessa hän teki ensiesiintymisensä elokuussa 2017 La Ligan ottelussa Real Sociedadia vastaan ja pelasi kausilla 2017–2019 69 ottelua, mutta ei tehnyt yhtäkään maalia. Kauden 2019–2020 alussa hän pelasi 17 ottelua maalitta.
Napoli.
Lobotka siirtyi Napoliin tammikuussa 2020 24 miljoonan euron siirtokorvauksella ja sopimuksella vuoteen 2024 asti. Hän teki ensiesiintymisensä samassa kuussa Coppa Italiassa ja koko joukkueessa puolivälieräottelussa Laziota vastaan. Serie A -debyyttinsä hän teki myös samassa kuussa tullen kentälle ottelussa Juventusta vastaan, joka päättyi Napolin voittoon 2–1. Ensimmäistä kertaa avauskokoonpanossa hän pelasi jo seuraavan kierroksen ottelussa Sampdoriaa vastaan, jolloin Napoli voitti genovalaisseuran lukemin 2–4. Elokuussa 2020 Lobotka teki myös Euroopan-debyyttinsä Mestarien liigan neljännesvälieräottelussa Barcelonaa vastaan, jolloin Napoli hävisi espanjalaisille yhteistuloksella 4–1. Lobotka pelasi kauden 2019–2020 jälkipuolella Serie A:ssa, Coppa Italiassa ja Mestarien liigassa 16 ottelua.
2020–2021.
Lobotka pelasi kaudella 2020–2021 Serie A:ssa 15 ottelua mutta ei ollut kertaakaan avauskokoonpanossa ja pelasi enimmillään puolisen tuntia yksittäisessä ottelussa. Napoli sijoitttui Serie A:ssa viidenneksi. Lobotka pelasi viisi ottelua Eurooppa-liigassa, jossa Napoli putosi hävittyään ensimmäisellä jatkokierroksella Granadalle yhteistuloksella 3–2, ja niissä hän oli neljä kertaa avauskokoonpanossa. Italian cupissa Napoli hävisi välierissä Atalantalle ja Lobotka pelasi kolme ottelua.
2021–2022.
Napolin ja Lobotkan kausi 2021–2022 alkoi Serie A:n ottelulla Veneziaa vastaan. Serie A:ssa hän pelasi 23 ottelua ja teki myös maalin Genoaa vastaan Napolin sijoittussa kolmanneksi. Eurooppa-liigassa hän pelasi kaksi lohko-ottelua Spartak Moskovaa ja Legia Varsovaa vastaan marraskuussa 2021 ja Coppa Italiassa hän pelasi yhden ottelun, kun Napoli putosi neljännesvälierissä Fiorentinalle.
2022–2023.
Kaudella 2022–2023 Lobotka pelasi Serie A:ssa Napolin kaikki 38 ottelua ja oli niissä 34 kertaa avauskokoonpanossa. Kauden ainoan maalinsa hän teki Serie A:n ensimmäisessä ottelussa Hellas Veronaa vastaan. Napoli voitti Serie A:n mestaruuden ensi kertaa 33 vuoteen. Eurooppa-liigassa Lobotka pelasi joukkueen kaikki ottelut puolivälieriiin asti, jolloin Napoli putosi toiselle italialaisseuralle, AC Milanille. Italian cupissa hän pelasi neljännesvälieräottelun, jossa Napoli putosi Cremoneselle rangaistuspotkukilpailussa.
2023–2024.
Lobotka pelasi kaudella 2023–2024 Napolin kaikki 38 Serie A -ottelua avauskokoonpanossa. Napoli sijoittui sarjassa kymmenenneksi. Mestarien liigassa Lobotka pelasi kaikki kahdeksan ottelua, kunnes FC Barcelona pudotti Napolin jatkosta neljännesvälierissä. Italian cupissa hän pelasi yhden ottelun ja supercupissa kaksi.
Maajoukkueura.
Lobotka pelasi nuorempana monissa Slovakian juniorimaajoukkueissa ja oli muun muassa Slovakian mukana alle 21-vuotiaiden maajoukkueessa vuoden 2017 EM-kisoissa, pelaten lohko-ottelut Ruotsia, Englantia ja Puolaa vastaan. A-maajoukkueessa hän teki debyyttinsä marraskuussa 2016. Hän pelasi Euroopan-mestaruuskilpailuissa 2021 toisen jakson viimeisessä, Slovakian maalein 0–5 häviämässä alkulohko-ottelussa Espanjaa vastaan. EM-kilpailuissa 2024 hän kuuluu Slovakian vakiokokoonpanoon.
Saavutukset.
Päivitetty 26. kesäkuuta 2024.